**KÚPNA ZMLUVA**

uzavretá podľa ustanovení § 409 a nasl. zákona č. 513/1991 Zb. Obchodný zákonník v znení neskorších predpisov

medzi zmluvnými stranami:

Názov organizácie**: Obec Chtelnica**

Adresa organizácie: Nám. 1. mája 495/52, 922 05 Chtelnica

IČO: 00 312 584

DIČ: 20 20 53 08 86

IBAN: SK85 0200 0000 0000 0632 6212; SK90 0900 0000 0050 7977 8482

Zastúpená: Ing. Ján Horváth, starosta obce

Krajina: Slovenská republika

Tel.: 033/779 41 25, 033/779 42 05, 0901 910 009

Email:  starosta@chtelnica.sk

Web:  [www.chtelnica.sk](http://www.chtelnica.sk)

(ďalej len „**Kupujúci**“)

**a**

Obchodné meno:

Sídlo:

Zastúpený:

IČO:

IČ DPH:

DIČ:

Bankové spojenie:

Číslo účtu IBAN:

Zápis:

(ďalej len „**Predávajúci**“)

(Kupujúci a Predávajúci ďalej spolu len „Zmluvné strany“ alebo samostatne aj ako len „zmluvná strana“)

**Článok I**

**PREMBULA**

Verejný obstarávateľ vyhlásil v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), verejné obstarávanie na nadlimitnú zákazku postupom verejnej súťaže, na predmet obstarávania „**Triedený zber komunálnych odpadov v obci Chtelnica**“, vyhlásenú v Európskom vestníku verejného obstarávania č. 105/S, dňa 03.06.2025. pod zn. 357948-2025.

Podkladom pre uzavretie tejto zmluvy je ponuka Predávajúceho, ktorú predložil ako úspešný uchádzač v procese verejného obstarávania zadávania vyššie definovanej nadlimitnej zákazky pre časť XX s názvom: ........................................... (vyplní uchádzač v súlade s príslušnou časťou predmetu zákazky)

**Článok II**

**PREDMET KÚPY**

* 1. Predávajúci je výlučným vlastníkom tovaru, bližšie špecifikovaného v Prílohe č. 1 tejto zmluvy „**Špecifikácia s cenovou kalkuláciou“**, ktorá tvorí neoddeliteľnú súčasť tejto Zmluvy (ďalej len „**Predmet kúpy**“).
	2. Predávajúci sa touto zmluvou zaväzuje dodať Kupujúcemu a previesť na neho vlastnícke právo k Predmetu kúpy, a to za podmienok podľa tejto Zmluvy a Kupujúci sa zaväzuje prevziať od Predávajúceho Predmet kúpy a uhradiť zaň kúpnu cenu vo výške a spôsobom dohodnutým v tejto Zmluve.
	3. Predmet kúpy bude spolufinancovaný z finančných prostriedkov EÚ:

Názov projektu: Triedený zber komunálnych odpadov v obci Chtelnica

Kód projektu: 401202FQV3

Výzva - kód Výzvy: PSK-MZP-009-2024-DV-EFRR

Program: Program Slovensko 2021-2027

(ďalej len „NFP“)

Poskytovateľ: Ministerstvo investícií, regionálneho rozvoja a informatizácie Slovenskej republiky v zastúpení sprostredkovateľským orgánom: Ministerstvo životného prostredia Slovenskej republiky (ďalej len „poskytovateľ NFP“), na základe ZMLUVY O POSKYTNUTÍ NENÁVRATNÉHO FINANČNÉHO PRÍSPEVKU č. MZP-PSK-401202FQV3 (ďalej aj „zmluva o NFP“).

**Článok III**

**DODACIE PODMIENKY A ČAS PLNENIA**

* 1. Predávajúci sa zaväzuje dodať Kupujúcemu Predmet kúpy v lehote špecifikovanej bližšie v Prílohe č. 1 tejto zmluvy „Špecifikácia s cenovou kalkuláciou“ do ..............kalendárnych mesiacov (vyplní uchádzač v súlade s príslušnou časťou predmetu zákazky) odo dňa výzvy Kupujúceho na plnenie, zaslanej Predávajúcemu e-mailom. Dodanie predmetu kúpy sa umožňuje aj po častiach, a to vo výške prislúchajúcej cene dodanej časti predmetu kúpy.
	2. Predávajúci zabezpečí na vlastné náklady dopravu Predmetu kúpy na miesto plnenia.
	3. Predávajúci sa zaväzuje poskytnúť Kupujúcemu školenie k Predmetu kúpy, ak to vyplýva zo špecifikácie Prílohy č. 1 tejto zmluvy „Špecifikácia s cenovou kalkuláciou“, a to najneskôr do 1 kalendárneho mesiaca od dodania Predmetu kúpy Kupujúcemu.
	4. Predávajúci sa zaväzuje uviesť Predmet kúpy do prevádzky a zabezpečiť pre Kupujúceho záručný a pozáručný servis k Predmetu kúpy, ak to vyplýva zo špecifikácie Prílohy č. 1 tejto zmluvy „Špecifikácia s cenovou kalkuláciou“.
	5. Kupujúci sa zaväzuje, že riadne splnenie predmetu Zmluvy potvrdí podpisom dodacieho listu a zaplatí Predávajúcemu dohodnutú kúpnu cenu podľa článku IV. tejto Zmluvy. Riadnym splnením záväzku predmetu tejto zmluvy sa považuje posledný deň dodania celého predmetu kúpy vrátane školenia, ak sa požadovalo v zmysle bodu 3.3. tejto zmluvy.
	6. Právo na používanie Predmetu kúpy vzniká Kupujúcemu dňom protokolárneho odovzdania a prevzatia Predmetu kúpy.
	7. Pri dodaní Predmetu kúpy Predávajúci zabezpečí všetky prislúchajúce služby a odovzdá Kupujúcemu všetky doklady potrebné na prevzatie a riadne užívanie Predmetu kúpy špecifikované bližšie v Prílohe č.1 tejto zmluvy „Špecifikácia s cenovou kalkuláciou“.
	8. Miesto dodania predmetu tejto Zmluvy je špecifikované bližšie v Prílohe č.1 tejto zmluvy „Špecifikácia s cenovou kalkuláciou“.

**Článok IV**

**KÚPNA CENA A PLATOBNÉ PODMIENKY**

* 1. Kúpna cena za Predmet kúpy bola zmluvnými stranami dohodnutá v súlade so zákonom č. 18/1996 Z.z. o cenách v znení neskorších predpisov a Vyhláškou MF SR č.87/1996 Z.z. vo výške .................. EUR bez DPH, t.j suma vo výške .................EUR s DPH. (ďalej len „**Kúpna cena**“).
	2. Dohodnutá cena zahŕňa všetky poplatky, náklady a dane súvisiace s dodaním predmetu kúpy v zmysle článku II. tejto zmluvy, v rozsahu podľa Prílohy č. 1 tejto zmluvy.
	3. V prípade Predávajúceho, ktorý je platcom dane z pridanej hodnoty (DPH), bude DPH fakturovaná Predávajúcim podľa daňových a účtovných právnych predpisov v Slovenskej republike, platných v dobe dodania predmetu tejto zmluvy. Povinnosti, ktoré zmluvným stranám vyplývajú z ustanovení zákona č. 222/2004 Z. z. o dani z pridanej hodnoty v znení neskorších predpisov sú záväzné v plnom rozsahu pre obidve zmluvné strany.
	4. V prípade, že Predávajúci v postavení neplatcu DPH zmení počas plnenia predmetu tejto zmluvy svoje daňové postavenie, tj. ak sa zmení z neplatcu DPH na platcu DPH, náklady s tým súvisiace idú na ťarchu Predávajúceho. Predávajúci nie je oprávnený fakturovať navyše sumu DPH k celkovej sume podľa bodu 1. tohto článku zmluvy, je však oprávnený celkovú sumu podľa Prílohy č. 1 tejto zmluvy vyfakturovať tak, aby bola rozdelená na sumu plnenia podľa tejto zmluvy a výšku DPH, avšak táto suma vo faktúre nesmie prekročiť pôvodne definovanú celkovú sumu podľa Prílohy č. 1 tejto zmluvy.
	5. Ak faktúra nebude obsahovať zákonom stanovené náležitosti alebo prílohy alebo v nej nebudú správne uvedené nevyhnutné údaje, je Kupujúci oprávnený vrátiť ju Predávajúcemu a Predávajúci je povinný ju opraviť, resp. vystaviť novú faktúru, pričom jej splatnosť sa počíta odo dňa doručenia opravenej, resp. novej faktúry Kupujúcemu.
	6. Kúpna cena je splatná na základe faktúry, ktorú sa Predávajúci zaväzuje vystaviť a doručiť Kupujúcemu do 10 dní odo dňa protokolárneho prevzatia Predmetu kúpy Kupujúcim v plnom rozsahu definovanom v Prílohe č.1 tejto zmluvy „Špecifikácia s cenovou kalkuláciou“.
	7. Predávajúcemu sa umožňuje dodávať a fakturovať predmet kúpy aj po častiach, ak to povaha predmetu kúpy umožňuje – časti tovaru, prislúchajúce služby, dokumentácia, zaškolenie a pod. V takom prípade Predávajúci rozdelí celkovú sumu fakturácie pomerne dodaným častiam predmetu kúpy.
	8. Splatnosť faktúry je 60 dní odo dňa jej doručenia Kupujúcemu z dôvodu hradenia odplaty na základe zmluvy o poskytnutí NFP, v súlade s dodržiavaním Systému finančného riadenia, z ktorého vyplýva administratívna kontrola vykonávaná riadiacim orgánom poskytovateľa NFP pred uhradením predloženej faktúry. Zmluvné strany vyhlasujú, že uvedená lehota nie je v hrubom nepomere k právam a povinnostiam vyplývajúcim zo záväzkového vzťahu. 60 – dňová lehota splatnosti zodpovedá zvýšeným nárokom na administráciu a kontrolu faktúry nielen zo strany Objednávateľa, ale aj v oblasti deklarovania oprávnenosti výdavkov vo vzťahu k poskytovateľovi NFP. Faktúry budú uhradené Zhotoviteľovi bezodkladne po pripísaní prostriedkov NFP na účet Objednávateľa. V prípade neuhradenia faktúr v lehote splatnosti z dôvodu nepripísania prostriedkov NFP na bankový účet Objednávateľa nie je Zhotoviteľ oprávnený účtovať úrok z omeškania.
	9. Neoddeliteľnou súčasťou faktúry je dodací list a preberací a odovzdávací protokol.
	10. Dohodnutá kúpna cena je cena konečná a sú v nej obsiahnuté všetky náklady Predávajúceho súvisiace s dodaním Predmetu kúpy na miesto dodania vrátane zabezpečenia prislúchajúcich služieb a dodania príslušnej dokumentácie bližšie definovaných v Prílohe č.1 tejto zmluvy „Špecifikácia s cenovou kalkuláciou“.
	11. Vlastnícke právo k predmetu zmluvy prechádza na Kupujúceho po zaplatení Kúpnej ceny v plnom rozsahu, teda po dodaní tovaru vrátane zabezpečenia prislúchajúcich služieb a dodania príslušnej dokumentácie bližšie definovaných v Prílohe č. 1 tejto zmluvy „Špecifikácia s cenovou kalkuláciou“.
	12. Nebezpečenstvo škody na Predmete kúpy prechádza z Predávajúceho na Kupujúceho prevzatím Predmetu kúpy na dohodnutom mieste plnenia a podpisom dodacieho listu.

**Článok V**

**ZODPOVEDNOSŤ ZA VADY, ZÁRUKA A SERVIS**

* 1. Predávajúci sa zaväzuje, že dodá predmet kúpy v množstve, kvalite a v prevedení podľa podmienok dohodnutých v tejto zmluve, v tejto zmluve, v zmysle Prílohy č. 1 tejto zmluvy „Špecifikácia s cenovou kalkuláciou“ .
	2. Predmet kúpy má vady, ak nezodpovedá množstvu a akosti podľa účelu, ktorému má slúžiť, požiadavkám v zmysle Prílohy č. 1 tejto zmluvy „Špecifikácia s cenovou kalkuláciou“ .
	3. Predávajúci prehlasuje, že: všetky požadované vlastnosti/požiadavky na predmet zákazky, definované v súťažných podkladoch procesu verejného obstarávania a v Prílohe č. 1 tejto zmluvy „Špecifikácia s cenovou kalkuláciou“, riadne preukázal identifikáciou ponúkaného tovaru a dokladmi objektívneho charakteru, ktoré sú súčasťou Prílohy č. 1 tejto zmluvy. Ak sa to vzťahuje na predmet kúpy podľa tejto zmluvy Predávajúci prehlasuje, že všetky popisné vlastnosti/požiadavky na predmet zákazky, ktoré neboli výslovne definované v predložených dokladoch objektívneho charakteru podľa prvej vety a nebolo ich možné identifikovať inak, preukázal potvrdením výrobcu/autorizovaného zástupcu výrobcu, čím deklaruje dodanie predmetu kúpy s prehlásenými vlastnosťami/požiadavkami. Predávajúci je zodpovedný za náležitú prípravu svojej ponuky do procesu verejného obstarávania a je povinný predmet kúpy dodať v súlade s požiadavkami v zmysle Prílohy č. 1 tejto zmluvy „Špecifikácia s cenovou kalkuláciou“.
	4. Kupujúci je oprávnený všetky požadované vlastnosti/požiadavky predmetu kúpy overiť pri dodaní predmetu kúpy. V prípade preukázania skutočnosti, že predmet kúpy má vady - nezodpovedá množstvu, akosti podľa účelu, ktorému má slúžiť, požiadavkám v zmysle Prílohy č. 1 tejto zmluvy „Špecifikácia s cenovou kalkuláciou“, je Kupujúci oprávnený neprevziať ponúkaný tovar, ako aj odstúpiť od zmluvy. Dodanie predmetu kúpy s vadami, ktoré Kupujúci identifikuje pri prevzatí predmetu kúpy, je podstatným porušením tejto zmluvy.
	5. Kupujúci je oprávnený overiť požadované vlastnosti/požiadavky predmetu kúpy, najmä tie, ktoré sa nedali overiť bez riadneho užívania predmetu kúpy pri dodaní predmetu kúpy, a to v lehote do 6 mesiacov od dodania predmetu kúpy. V prípade preukázania skutočnosti, že predmet kúpy má vady - nezodpovedá množstvu, akosti podľa účelu, ktorému má slúžiť, požiadavkám v zmysle Prílohy č. 1 tejto zmluvy „Špecifikácia s cenovou kalkuláciou“, je Predávajúci povinný odstrániť vady predmetu kúpy, ak to povaha vady umožňuje, príp. dodať nový náhradný tovar bez vád.
	6. Predávajúci je povinný znášať akékoľvek korekcie súvisiace s nepreukázaním skutočností deklarovaných v potvrdení podľa bodu 5.3 tohto článku, udelených kontrolným orgánom v súvislosti s prípadnou kontrolou procesu verejného obstarávania, príp. kontrolou poskytovateľa NFP na mieste plnenia samotnej zmluvy.
	7. Predávajúci poskytuje záruku za akosť Predmetu kúpy podľa tejto Zmluvy počas záručnej doby definovanej v Prílohe č. 1 tejto zmluvy „Špecifikácia s cenovou kalkuláciou“. Záručná doba začína plynúť odo dňa dodania Predmetu kúpy. Predávajúci sa zaväzuje, že počas záručnej doby bude mať Predmet kúpy vlastnosti stanovené výrobcom v technickej dokumentácii a bude spôsobilý na použitie podľa povahy a účelu, ktorému má slúžiť.
	8. Počas doby trvania záruky bude Predávajúci odstraňovať všetky vady Predmetu kúpu na svoje náklady.
	9. Reklamácie Predmetu kúpy si Kupujúci uplatňuje písomnou formou u Predávajúceho, pričom oznámenie musí obsahovať špecifikovanie vady, dátum a podpis.
	10. Predávajúci sa zaväzuje, že počas záručnej doby bezplatne odstráni vady predmetu kúpy, a to najneskôr do päť (5) pracovných dní odo dňa uplatnenia reklamácie. Vybavenie reklamácie však nesmie presiahnuť tridsať (30) dní odo dňa uplatnenia reklamácie.
	11. Pri zodpovednosti za vady sa zmluvné strany budú riadiť ustanoveniami § 422 a nasl. Obchodného zákonníka, ktoré upravujú nároky zo zodpovednosti za vady tovaru.
	12. Záručný servis dodaného Predmetu kúpy, ak táto požiadavka vyplýva zo špecifikácie Predmetu kúpy v Prílohe č. 1 tejto zmluvy „Špecifikácia s cenovou kalkuláciou“, je Predávajúci povinný zabezpečiť v servisnom pracovisku Predávajúceho.
	13. Predávajúci sa zaväzuje poskytnúť Kupujúcemu bezplatnú opravu zariadenia, ktoré bolo poškodené normálnym opotrebovaním, respektíve náhodne počas jeho používania.

**Článok VI**

**ZMLUVNÉ POKUTY**

* 1. V prípade nesplnenia dohodnutého termínu dodania Predmetu kúpy v zmysle dojednaní tejto zmluvy, je Predávajúci povinný zaplatiť Kupujúcemu zmluvnú pokutu vo výške 0,05 % z ceny Predmetu kúpy za každý aj začatý deň omeškania. Kupujúci neuplatňuje zmluvnú pokutu, pokiaľ omeškanie bolo spôsobené jeho nepripravenosťou prevziať Predmet kúpy v dohodnutom termíne, resp. jeho žiadosťou o uskutočnenie dodávky Predmetu kúpy v inom termíne.
	2. V prípade nezabezpečenia požadovaných prislúchajúcich služieb alebo nedodania príslušnej dokumentácie bližšie definovaných v Prílohe č. 1 tejto zmluvy „Špecifikácia s cenovou kalkuláciou“, je Predávajúci povinný zaplatiť Kupujúcemu zmluvnú pokutu vo výške 0,05 % z ceny Predmetu kúpy za každý aj začatý deň omeškania.
	3. V prípade porušenia povinností podľa článku VIII bod 8.6 tejto zmluvy je Predávajúci povinný zaplatiť Kupujúcemu zmluvnú pokutu 200,- € za každé aj opakované porušenie v príslušnom bode definovaných povinností.
	4. V prípade omeškania Kupujúceho so zaplatením oprávnene vystavenej faktúry v lehote jej splatnosti, Predávajúci môže požadovať od Kupujúceho zaplatenie úroku z omeškania vo výške 0,05 % z neuhradenej čiastky za každý deň omeškania.
	5. Zmluvné strany sa dohodli, že v prípade, ak ktorejkoľvek z nich vznikne škoda v dôsledku porušenia povinností druhou zmluvnou stranou, dotknutá strana má nárok na náhradu škody v plnej výške.
	6. Zodpovednosť zmluvných strán za čiastočné alebo úplné neplnenie zmluvných povinností je vylúčená, ak k uvedenému stavu došlo:
1. v dôsledku udalosti, pri všetkej starostlivosti nepredvídateľnej a zároveň pri všetkom možnom úsilí neodvrátiteľnej (vyššia moc, pandémia a pod.).
2. v dôsledku takých skutočností, v príčinnej súvislosti s existenciou ktorých sa stalo splnenie niektorej z podstatných zmluvných povinností pre jednu zo Strán celkom nemožným a tento stav nebol vyvolaný úmyselným konaním Strany.

**Článok VII**

**ODSTÚPENIE OD ZMLUVY**

* 1. Strany sa dohodli, že zmluvný vzťah založený touto zmluvou môže zaniknúť:
1. Písomnou dohodou zmluvných strán; v dohode o ukončení tejto zmluvy sa súčasne upravia aj nároky zmluvných strán, vzniknuté na základe alebo v súvislosti s touto zmluvou,
2. Výpoveďou zmluvy v 2 – mesačnej výpovednej lehote,
3. V súlade s ustanovením § 19 zákona o verejnom obstarávaní.
4. Ak je porušenie tejto zmluvy považované za podstatné.
5. Ak Objednávateľovi nebudú poskytnuté finančné prostriedky zo strany poskytovateľa NFP v plnej výške ceny predmetu plnenia podľa článku 5 bod 3 tejto zmluvy alebo aj len jej časti a Objednávateľ nemá k dispozícii iné zdroje na finančné krytie plnenia podľa tejto zmluvy.
6. Ak prípadné overenie pravidiel a postupov verejného obstarávania oprávnenými osobami Poskytovateľa NFP neumožňujú financovanie výdavkov vzniknutých z obstarávania tovarov, služieb, stavebných prác alebo iných postupov v plnej výške, alebo aj vo výške len určitej časti NFP. Ak v čase vykonania prípadného overenia pravidiel a postupov verejného obstarávania a ich výsledku zo strany Poskytovateľa NFP už došlo k plneniu zo Zmluvy o poskytnutí NFP a tejto zmluvy, zmluvné strany si ponechajú dovtedy poskytnuté plnenia a Objednávateľ je povinný zaplatiť Zhotoviteľovi, pokiaľ tak už predtým neurobil, dohodnutú cenu podľa tejto zmluvy za tieto plnenia, ktoré prevzal podpisom dodacieho listu/preberacieho protokolu, resp. ekvivalentného dokladu o prevzatí plnenia.
7. Ak táto zmluva nenadobudne účinnosť.
8. Ak zmluva o NFP nenadobudne účinnosť.
9. Ak Objednávateľ nezíska potrebné finančné zdroje na plnenie predmetu tejto zmluvy do uplynutia 1 kalendárneho roka od uzavretia tejto zmluvy.
10. Z iných objektívnych dôvodov, ktoré bránia plneniu zmluvy.
11. Písomným odstúpením ktorejkoľvek zo zmluvných strán: a) v súlade s ustanoveniami § 344 a nasl. Obchodného zákonníka; b) v prípade podstatného porušenia tejto zmluvy, ak druhá Strana napriek písomnému upozorneniu neodstráni toto podstatné porušenie v primeranej, najmenej dvadsať (20) dňovej lehote uvedenej v písomnej výzve na nápravu. Odstúpenie nadobúda účinnosť okamihom jeho doručenia druhej Strane.
	1. Za podstatné porušenie tejto zmluvy strany považujú najmä:

omeškanie Kupujúceho s uhradením oprávnene vystavenej faktúry o viac než tridsať (30) pracovných dní,

omeškanie Predávajúceho podľa tejto zmluvy o viac než tridsať (30) pracovných dní oproti termínu stanovenému touto zmluvou;

nezabezpečenie požadovaných prislúchajúcich služieb alebo nedodanie príslušnej dokumentácie v termíne, bližšie definovaných v Prílohe č. 1 tejto zmluvy „Špecifikácia s cenovou kalkuláciou“;

skutočnosť, keď predávajúci a/alebo jeho subdodávateľ poruší niektoré z ustanovení zákona č. 315/2016 Z. z. o registri partnerov verejného sektora a o zmene a doplnení niektorých zákonov, nakoľko títo majú spĺňať predmetné zákonné požiadavky počas celej doby trvania zmluvy;

dodanie predmetu kúpy s vadami podľa článku V., ktoré Kupujúci identifikuje pri prevzatí predmetu kúpy;

* 1. Kupujúci je oprávnený odstúpiť od zmluvy v prípade, ak:
1. proti Predávajúcemu začalo konkurzné konanie alebo reštrukturalizácia,
2. Predávajúci vstúpil do likvidácie,
3. Predávajúci koná v rozpore s touto zmluvou a/alebo všeobecne záväznými právnymi predpismi a na písomnú výzvu Kupujúceho toto konanie a jeho následky, v určenej primeranej lehote, neodstráni,
4. Predávajúci poruší povinnosti, ktoré pre Predávajúceho vyplývajú z ustanovení zmluvy, alebo z ustanovení právnych predpisov,
5. Predávajúci poruší povinnosti podstatným spôsobom,
6. Predávajúce nebude schopný dodať Tovar v súlade s touto zmluvou.
	1. Ak došlo k odstúpeniu od zmluvy po tom, čo zo strany Predávajúceho bolo celé plnenie poskytnuté podľa tejto zmluvy, strany si ponechajú dovtedy poskytnuté plnenia a Kupujúci je povinný zaplatiť Predávajúcemu, pokiaľ tak už predtým neurobil, dohodnutú cenu podľa tejto zmluvy za tieto plnenia, ktoré prevzal podpisom dodacieho listu a preberacieho protokolu.

**Článok VIII**

**OSOBITNÉ USTANOVENIA**

* 1. Predávajúci podpisom tejto Zmluvy prehlasuje, že je výlučným vlastníkom Predmetu kúpy, a že prevoditeľnosť Predmetu kúpy nie je žiadnym spôsobom obmedzená, a že nemá vedomosť o tom, že by Predmet kúpy bol zaťažený právom tretích osôb, vrátane akéhokoľvek záložného práva, predkupného práva, zabezpečovacieho prevodu práva alebo akéhokoľvek práva tretej osoby alebo orgánu verejnej správy, či zmluvným záväzkom voči tretej osobe alebo orgánu verejnej správy.
	2. Predávajúci prehlasuje, že nemá vedomosť o tom, že existuje také právo tretej osoby alebo orgánu verejnej správy, ani záväzok voči tretej osobe orgánu verejnej správy, ktoré by mohli znemožniť, či sťažiť prevod Predmetu kúpy na základe tejto Zmluvy.
	3. Predávajúci prehlasuje, že nemá vedomosť o tom, že by prebiehalo súdne, správne alebo iné konanie, ktorého predmetom sú práva Predávajúceho k Predmetu kúpy, alebo ktorého priebeh, či výsledok by mohol zmariť alebo sťažiť prevod Predmetu kúpy na základe tejto Zmluvy.
	4. Predávajúci prehlasuje, že neuzavrel a ani neuzavrie so žiadnou treťou osobou zmluvu o budúcej zmluve, kúpnu zmluvu a ani inú svojim obsahom obdobnú zmluvu, uzavretím ktorej by zmaril alebo ohrozil prevod vlastníckeho práva k Predmetu kúpy.
	5. Ak sa niektoré z prehlásení Predávajúceho podľa tohto článku Zmluvy ukáže ako nepravdivé a Predávajúci neodstráni príslušné porušenie ani do pätnásť (15) dní od písomnej výzvy Kupujúceho doručenej Predávajúcemu, je Kupujúci oprávnený od Zmluvy odstúpiť. Predávajúci je povinný vrátiť Kupujúcemu všetky peňažné plnenia, a to najneskôr do troch (3) kalendárnych dní po odstúpení od tejto Zmluvy. Nárok Kupujúceho na náhradu škody, ktorá mu vznikla v dôsledku nepravdivého vyhlásenia Predávajúceho nie je dotknutý.
	6. Predávajúci je povinný uviesť údaje o všetkých známych subdodávateľoch ako aj údaje o osobách oprávnených konať za subdodávateľa v rozsahu meno, priezvisko, adresa pobytu a dátum narodenia, a uvedené údaje doplniť do Prílohy č. 2 tejto zmluvy najneskôr pri podpise tejto zmluvy. Predávajúci aj subdodávatelia musia zároveň spĺňať podmienky zákona č. 315/2016 Z.z. o registri partnerov verejného sektora a o zmene a doplnení niektorých zákonov a byť zapísaní v registri partnerov verejného sektora počas trvania tejto zmluvy, ak sa na nich vzťahuje povinnosť zápisu v danom registri.
	7. Predávajúci môže navrhnúť dodatok k zoznamu subdodávateľov alebo vyškrtnutie zo zoznamu subdodávateľov. Predávajúci predkladá tieto úpravy písomne Kupujúcemu k odsúhlaseniu; osobitné ustanovenia zmluvy nie sú týmto dotknuté. Každá takáto úprava má byť odovzdaná včas tak, aby nezdržovala plnenie zákazky. Úpravy zoznamu subdodávateľov nebudú účinné bez predchádzajúceho písomného odsúhlasenia Kupujúceho. Kupujúci je povinný vyjadriť sa k navrhovanej zmene subdodávateľov do 5 pracovných dní odo dňa jej doručenia zo strany Predávajúceho. V prípade, že subdodávateľ nebude spĺňať podmienky podľa zákona o verejnom obstarávaní a tejto zmluvy, zo strany Kupujúceho nebude takýto návrh na zmenu subdodávateľa akceptovaný. Následne bude Predávajúci povinný do 5 pracovných dní predložiť nové znenie zoznamu subdodávateľov. Odsúhlasenie subdodávateľov Kupujúcim žiadnym spôsobom nezbavuje zhotoviteľa záväzkov, povinností a zodpovedností vyplývajúcich zo zmluvy.
	8. Predávajúci je zároveň povinný do piatich pracovných dní odo dňa uzatvorenia zmluvy s novým subdodávateľom predložiť Kupujúcemu aktualizované znenie Prílohy č. 2 tejto zmluvy. V prípade, že Predávajúci nevyužije subdodávateľov pri plnení predmetu tejto zmluvy, túto skutočnosť preukáže čestným vyhlásením alebo iným obdobným dokladom.
	9. Predávajúci zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Predávajúci zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.
	10. Predávajúci je povinný pri plnení predmetu kúpy tejto zmluvy dodržiavať povinnosti týkajúce sa minimálnej mzdy v súlade so zákonom č. 311/2001 Z. z. Zákonník práce, dodržiavanie sociálnych a pracovných práv, t. j. dodržiavanie vnútroštátnych zákonov a kolektívnych dohôd, ktoré sú v súlade s právom EÚ, dodržiavanie zásady rovnakého zaobchádzania so ženami a mužmi vrátane zásady rovnakej mzdy za prácu rovnakej hodnoty a podpora rovnosti pohlaví, dodržiavanie zákonov o zdraví a bezpečnosti v zamestnaní, boj proti diskriminácii na akomkoľvek základe (vek, zdravotné postihnutie, rasa, náboženské vyznanie a viera, sexuálna orientácia atď.) a vytváranie rovnakých príležitostí.
	11. Predávajúci je povinný udržiavať v platnosti požadovaný certifikát ISO 14001 v oblasti predmetu zákazky počas celej doby trvania tejto zmluvy. Uvedené si Kupujúci môže overiť kedykoľvek počas plnenia zmluvy a Predávajúci je povinný na požiadanie preukázať túto skutočnosť Kupujúcemu do 3 pracovných dní od výzvy Kupujúceho. Nepredloženie požadovaných certifikátov počas trvania tohto zmluvného vzťahu sa považuje za podstatné porušenie tejto zmluvy.

**Článok IX**

**ZÁVEREČNÉ USTANOVENIA**

* 1. Zmluvné strany berú na vedomie skutočnosť, že táto zmluva je v zmysle ustanovenia § 5a a nasl. zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov (ďalej len „Zákon o slobode informácií“) v spojení s ustanovením § 47a ods. 1 Občianskeho zákonníka povinne zverejňovanou zmluvou.
	2. Zhotoviteľ súhlasí so spracovaním osobných údajov poskytnutých pre účely uzavretia tejto Zmluvy a prehlasuje, že bol oboznámený s informáciami podľa článku 13 Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov (ďalej len „Nariadenie č. 2016/679“).
	3. Objednávateľ si vyhradzuje právo dodatkovať ustanovenia tejto zmluvy v prípade, ak podľa zdroja financovania bude potrebné upraviť jej ustanovenia na mieru konkrétnemu zdroju financovania, napr. na základe výsledku finančnej kontroly/auditu oprávnených osôb poskytovateľa NFP. Meniť alebo dopĺňať text tejto zmluvy je možné len v súlade s ustanovením § 18 zákona o verejnom obstarávaní formou písomných, očíslovaných dodatkov, ktoré budú platné po ich podpísaní štatutárnymi orgánmi obidvoch zmluvných strán.
	4. Zmluvné strany berú na vedomie a podpisom tejto zmluvy potvrdzujú, že sú plne oboznámené so skutočnosťou, že predmet tejto zmluvy je poskytovaný v súvislosti s implementáciou projektu hradeného z NFP, pre programové obdobie 2021 – 2027.
	5. Zhotoviteľ je povinný zo strany Kontrolného orgánu NFP strpieť výkon kontroly/auditu/kontroly v Mieste zhotovenia Diela súvisiacich so zhotovením Diela na základe tejto Zmluvy kedykoľvek počas platnosti a účinnosti zmluvy o poskytnutí NFP a poskytnúť Kontrolnému orgánu NFP riadne a včas všetku potrebnú súčinnosť.
	6. Zhotoviteľ je povinný prijať opatrenia na nápravu nedostatkov zistených finančnou kontrolou/auditom v zmysle správy z finančnej kontroly/auditu v lehote stanovenej osobami oprávnenými na výkon kontroly/auditu. Zhotoviteľ je zároveň povinný zaslať osobám oprávneným na výkon finančnej kontroly/auditu písomnú správu o splnení opatrení prijatých
	na nápravu zistených nedostatkov bezodkladne po ich splnení a tiež po odstránení príčin ich vzniku, a to v lehote stanovenej v správe/inom výstupnom dokumente z finančnej kontroly/auditu.
	7. Na kontrolu a audit použitia finančných prostriedkov, ukladanie a vymáhanie sankcií za porušenie finančnej disciplíny, sa vzťahuje režim upravený v príslušných právnych predpisoch EÚ a SR (najmä zákon č. 121/2022 Z. z. o príspevkoch z fondov Európskej únie a o zmene a doplnení niektorých zákonov /ďalej len „Zákon o príspevkoch z fondov EÚ/, zákon č. 523/2004 Z. z. o rozpočtových pravidlách verejnej správy v znení neskorších predpisov /ďalej len „Zákon o rozpočtových pravidlách verejnej správy/, zákon č. 357/2015 Z. z. o finančnej kontrole a audite a o zmene a doplnení niektorých zákonov /ďalej len „Zákon o finančnej kontrole a audite/).
	8. Zmluva nadobúda platnosť dňom podpisu štatutárnymi zástupcami obidvoch zmluvných strán. Zmluva nadobudne účinnosť po kumulatívnom splnení podmienok: a) po ukončení kontroly, ak ÚVO ako SO neidentifikoval nedostatky, ktoré by mali alebo mohli mať vplyv na výsledok VO, pričom rozhodujúci je dátum doručenia záznamu z kontroly prijímateľovi. Ak boli v rámci kontroly VO identifikované nedostatky, ktoré mali alebo mohli mať vplyv na výsledok VO, zmluva nadobudne účinnosť momentom doručenia písomnej akceptácie navrhovanej ex ante finančnej opravy uvedenej v správe z kontroly vypracovanej poskytovateľom a kumulatívneho splnenia podmienky na uplatnenie ex ante finančnej opravy. Ak zákazka, ktorej výsledkom bolo uzavretie zmluvy nebola predmetom kontroly ÚVO ako SO z dôvodu, že nebola vyhodnotená ako riziková, zmluva nadobudne účinnosť dňom doručenia oznámenia poskytovateľa prijímateľovi, že zákazka nebola na základe poskytovateľom vykonanej rizikovej analýzy vyhodnotená ako riziková; b) zverejnením zmluvy, a teda dňom nasledujúcim po dni jej zverejnenia v súlade s ustanovením § 47a ods. 1 zákona č. 40/1964 Z.z. Občianskeho zákonníka.
	9. Objednávateľ je povinný oznámiť druhej zmluvnej strane dátum nadobudnutia účinnosti zmluvy o NFP, ak do uzavretia tejto zmluvy ešte nenadobudla účinnosť, a to do 3 pracovných dní odo dňa nadobudnutia účinnosti zmluvy o NFP, inak lehoty podľa zmluvy neplynú.
	10. Vzťahy zmluvných strán, ktoré nie sú výslovne riešené touto zmluvou sa riadia príslušnými ustanoveniami Obchodného zákonníka a ďalšími všeobecne záväznými predpismi Slovenskej republiky.
	11. Objednávateľ je oprávnený vyhotoviť v súvislosti s plnením podľa tejto Zmluvy referenciu o Zhotoviteľovi s hodnotením plnenia, či bolo poskytnuté v rozsahu, kvalite a spôsobom podľa Zmluvy a či celkovo bolo uspokojivé alebo neuspokojivé, a to nezávisle od toho, či mu táto povinnosť vyplýva z ustanovení § 12 Zákona o verejnom obstarávaní. Referenciu o Zhotoviteľovi s hodnotením plnenia ako neuspokojivé je Objednávateľ oprávnený vyhotoviť aj v prípade, že nedošlo k predčasnému skončeniu Zmluvy, prípadne podstatnému porušeniu povinnosti zo strany Zhotoviteľa.
	12. Zmluva je vyhotovená v 4 rovnopisoch, z ktorých 3 rovnopisy dostane Objednávateľ a 1 rovnopis Zhotoviteľ.
	13. Zmluva môže byť menená a dopĺňaná iba dohodou Strán, a to vo forme písomných a očíslovaných dodatkov k Zmluve, podpísaných oprávnenými zástupcami Strán.
	14. V prípade, že akékoľvek ustanovenie tejto Zmluvy je alebo sa stane neplatným, neúčinným a/alebo nevykonateľným, nie je tým dotknutá platnosť, účinnosť a/alebo vykonateľnosť ostatných ustanovení Zmluvy, pokiaľ to nevylučuje v zmysle príslušných právnych predpisov samotná povaha takého ustanovenia. Strany sa zaväzujú bez zbytočného odkladu po tom, ako zistia, že niektoré z ustanovení tejto Zmluvy je neplatné, neúčinné a/alebo nevykonateľné, nahradiť dotknuté ustanovenie ustanovením novým, ktorého obsah bude v čo najväčšej miere zodpovedať vôli Strán v čase uzatvorenia tejto Zmluvy, ak je to pre plnenie predmetu kúpy tejto zmluvy nevyhnutné. Ak je takéto ustanovenie zmluvy nadbytočné a nevykonateľné ani jeho úpravou/nahradením, na takéto ustanovenia zmluvy sa nebude prihliadať od počiatku, v zmysle čoho sa má za to, že z nich nebude vyplývať vznik alebo zánik práv a povinností od platnosti tejto zmluvy.
	15. Kupujúci súhlasí s tým, aby bol uvedený v referenčnej listine Predávajúceho.
	16. Strany vyhlasujú, že si túto Zmluvu pozorne prečítali, jej obsahu porozumeli a ten predstavuje ich skutočnú a slobodnú vôľu zbavenú akéhokoľvek omylu. Svoje prejavy vôle obsiahnuté v tejto Zmluve Strany považujú za určité a zrozumiteľné, vyjadrené nie v tiesni a nie za nápadne nevýhodných podmienok. Stranám nie je známa žiadna okolnosť, ktorá by spôsobovala neplatnosť niektorého z ustanovení tejto Zmluvy. Strany na znak svojho súhlasu s obsahom tejto Zmluvy túto Zmluvu podpísali.
	17. Neoddeliteľnou súčasťou tejto Zmluvy je:

Príloha č. 1: Špecifikácia s cenovou kalkuláciou

Príloha č. 2: Zoznam subdodávateľov

|  |  |
| --- | --- |
| V .....................dňa .......................... | V ........................dňa ......................... |
| **Za Predávajúceho:**  | **Za Kupujúceho:** |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Ing. Ján Horváth

 starosta obce

**Príloha č. 1**

**Špecifikácia s cenovou kalkuláciou**

**Príloha č. 2 zmluvy:**

**Zoznam subdodávateľov**

 **(čestné vyhlásenie k subdodávkam)**

Uchádzač:..........................................................., so sídlom ...........................................................,

IČO: .................. týmto vyhlasujem, že v zákazke **„Triedený zber komunálnych odpadov v obci Chtelnica“:**

* nebudem využívať subdodávky a celé plnenie zabezpečím sám (tým nie je vylúčená neskoršia možnosť zmeny, avšak za splnenia pravidiel zmenu subdodávateľov počas plnenia zmluvy);
* budem využívať subdodávky a na tento účel uvádzam údaje o všetkých známych subdodávateľoch ako aj údaje o osobách oprávnených konať za subdodávateľa v rozsahu meno, priezvisko, adresa pobytu a dátum narodenia nasledovne:
1. údaje o všetkých známych subdodávateľoch: (napr. predmet plnenia, podiel plnenia v % a v sume v €, identifikačné údaje a pod.)
2. údaje o osobách oprávnených konať za subdodávateľa v rozsahu meno, priezvisko, adresa pobytu a dátum narodenia:

V ........................, dňa............................

 ...................................................................................

meno, priezvisko a podpis oprávneného zástupcu uchádzača